C 47/222
RO
Jurnalul Oficial al Uniunii Europene
7.2.2023
Joi, 7 iulie 2022
în lume și invită BEI să consolideze urgent mecanismele de combatere a fraudei, a corupției și a altor comportamente interzise, în special ca parte a eforturilor de creștere a prezenței sale în afara UE; îndeamnă BEI să își extindă cooperarea cu autoritățile naționale din țările partenere; reamintește că sediul regional de la Nairobi funcționează din 2019; salută decizia din noiembrie 2021 de a-l transforma în noua filială a BEI de la Nairobi, care facilitează cooperarea cu Kenya și cu partenerii globali, de pe continentul african și din cadrul Echipei Europa, contribuind la o mai bună reflectare a priorităților de investiții private și publice și extinzând expertiza în domeniul politicilor climatice, al inovării și al investițiilor digitale;
32. subliniază importanța coerenței, adiționalității și eficienței finanțării pentru dezvoltare; invită, în acest sens, BEI să își consolideze cooperarea cu parteneri-cheie; invită BEI să faciliteze participarea actorilor mai mici din domeniul finanțării dezvoltării la operațiunile sale; invită, în plus, BEI să pună un accent mai mare pe atragerea investițiilor private și pe mobilizarea resurselor interne în țările mai puțin dezvoltate;
Transparență și guvernanță
33. reamintește obiectivul general de a publica informațiile referitoare la proiecte cu trei săptămâni înainte ca acestea să fie aprobate de Consiliul de administrație al BEI; este preocupat de scăderea transparenței, în special în ceea ce privește punerea la dispoziția publicului în timp util a informațiilor referitoare la proiecte; reamintește că în 2010, 96,1 % din totalul proiectelor au fost publicate cu trei săptămâni înainte să fie aprobate de Consiliul de administrație, față de doar 60 % în 2020; ia act de faptul că, potrivit BEI, această tendință descendentă este o consecință a angajamentului mai mare al BEI față de întreprinderile din sectorul privat; regretă utilizarea din ce în ce mai frecventă a dispozițiilor privind secretul comercial; recunoaște, în acest context, importanța deosebită a ambelor dispoziții privind secretul comercial, în special pentru IMM-uri, și a transparenței ca element esențial în protejarea principiilor democratice, inclusiv a drepturilor omului, și invită BEI să găsească un echilibru între cele două, ținând seama de faptul că fondurile BEI sunt fonduri publice și ar trebui să facă întotdeauna obiectul controlului public și al responsabilității; solicită mai multă transparență și răspundere, inclusiv față de instituțiile UE și față de Parlament în mod deosebit; subliniază, în plus, că unele proiecte recente care au necesitat o evaluare a impactului asupra mediului au fost publicate numai după aprobare; reamintește, de asemenea, că cel mai bun standard în ceea ce privește investitorii privați este de a publica toate proiectele cu cel puțin 30 de zile înainte de aprobare și că Corporația Financiară Internațională (membră a Grupului Băncii Mondiale), care finanțează doar proiecte din sectorul privat, publică evaluări ale impactului asupra mediului cu 60 de zile înainte de luarea deciziilor de finanțare; reamintește că societățile cotate la bursă trebuie să funcționeze în conformitate cu reglementările aplicabile privind piața de capital, care includ dispoziții privind schimbul de informații; atrage atenția asupra recomandărilor recente ale Ombudsmanului European privind necesitatea ca BEI să adopte o „abordare mai ambițioasă a practicii sale de publicare a informațiilor”, să acționeze în conformitate cu legislația UE în materie de transparență și să fie mai transparentă în ceea ce privește impactul potențial asupra mediului al proiectelor pe care le finanțează; îndeamnă BEI să pună în aplicare aceste recomandări cât mai curând posibil;
34. reamintește solicitarea sa de a încheia un acord interinstituțional între Parlament și BEI pentru a înlesni accesul la documentele și datele BEI și a întări răspunderea democratică, în care să intre și posibilitatea de a adresa BEI întrebări cu solicitare de răspuns scris și de a organiza audieri și dialoguri economice;
35.
invită BEI să prezinte mai des rapoarte Parlamentului despre deciziile luate, progresele realizate și impactul activităților sale de creditare, în special prin dialoguri structurate periodice;
36. consideră că noua politică de transparență este o ocazie ratată; invită BEI să reflecteze asupra evaluărilor critice și regretă că BEI a ignorat parțial apelurile foarte clare ale Parlamentului de a-și îmbunătăți politica de transparență în concordanță cu cele mai bune practici și standarde ale altor instituții financiare; salută publicarea declarațiilor privind impactul adiționalității cu privire la operațiunile BEI, ca parte a cadrului său referitor la adiționalitate și la măsurarea impactului; regretă că noua politică face doar progrese minore în ceea ce privește publicarea proactivă, inclusiv pentru proiecte cu o valoare de peste 50 de milioane EUR implementate de intermediari financiari, în pofida necesității ca BEI să funcționeze pe baza „prezumției de divulgare” pentru a-și îndeplini misiunea de bancă publică a UE; constată că noua politică nu creează o obligație pentru BEI de a publica în mod proactiv informații privind selecția proiectelor, în special informații privind obligația de diligență, înainte de adoptarea deciziei de către Consiliului de administrație al BEI, în conformitate cu practicile instituțiilor financiare internaționale; este preocupat, de asemenea, de excepțiile legate de accesul